Daniel K Daniel
Articles with hCards
Daniel Kanayo Daniel (amụrụ n'abalị iri abụo na abụo nke ọnwa Mee, afọ 1986) bụ ome ihe nkiri onyonyo na fiim nke Naijiria na onye na-eme ihe nkiri ihe nlere anya, onye egwu na onye  ihe omume compere. A maara ya nke ọma maka ihe ngosi agwa nke Bossman   na ihe nkiri A Soldier's Story, nke onwetara ihe nrite Africa Magic Viewers' Choice Awards (AMVCA) na Africa Movie Academy Awards (AMAA) nwoke omee kacha mma  na ọrụ ya na mpempe oge ụbọchịiri asaa na isii,     nke ndị so mekwa ya bụRamsey Noah, Chidi Mokeme na Rita Dominic  na Mummy Dearest tinyere Onye na-eme ihe nkiri Naijiria bụ Liz Benson .

Mmalite Ndụ 
Daniel Kanayo Daniel bụ onye amụrụ n'ụlọ ọgwụ nkụzi nke Mahadum  Maiduguri , Maiduguri, Steeti Borno, na ndida Ugwu nke Naijiria na Mee 22, 1986.

Mgbe Daniel bụ nwata, ezinụlọ ya kwagara Steeti Lagos na ndịda ọwụwa anyanwụ nke Naijiria wee gaa na steeti nọ na ndịda anyanwu nke Naijiria  nke Enugu, bụ ebe ọ malitere agụmakwụkwọ ya. Daniel bụ onye Igbo, bụrụkwa onye Nenwe dị n'okpuru ọchịchị Ani-Nri nke steeti Enugwu. A zụlitere ya n'ụlọ Ndị Kraịst. Nna ya, Chris Daniel bụ onye injinia na nne ya bụ Kande Daniel bụ onye mgbasa ozi na onye bụbu onye isi oche nke Nigeria Association of Women Journalists,  ma na-eje ozi ugbu a dị ka onye ndụmọdụ pụrụ iche nye Minista Ike Nigeria na okwu gbasara mgbasa ozi.  Ọ bụ onye mbụ n'ime ụmụaka anọ, otu n'ime ha bụ Chris Daniel Jnr (Kris'D) onye egwu na onye nka. 

Daniel bụụru onye nduihe nkiri na otu ọgbakọ arụmụka nke ụlọ akwụkwọ praịmarị ya, na Command Children School.ma n'eme Nkeoma Na klasi ya.. ọ gụsịrị akwụkwọ nke ụlọ akwụkwọ sekọndrị na 1996. Ọ debara aha na Command Day Secondary School Enugu, ma mechaa gafee na Federal Government College Enugu na 1999 ka ọ gụchaa akwụkwọ sekọndrị. 

Daniel chọsiri ike ọzụzụ  ịbụ onye na-anya ụgbọ elu, ebe ọ nwere ndị ọkwọ ụgbọ elu atọ bụ ihe nlereanya n'ime ezinụlọ ya: nna nna ya, onye bụbu Chief of Air Staff, (Late) Air Marshal Ibrahim Alfa, na nwanne nna ya atọ - Squadron Leader John Chukwu, Air Vice -Marshal Chris Chukwu, na Shu'aibu Alfa (onye na-anya ụgbọelu).  Olileanya Daniel lụrụ afọ n'ala mgbe a chọpụtara na ọ na-arịa ọrịa anya bụmyopia (ịhụ ụzọ mgbe ihe dị nso) ma gwa ya na ọ ga-esiri ya ike imezu nrọ ya site ihi ọrịa anya a.  N'oge a nna ya kwagara Port Harcourt, Rivers State na South-south Nigeria, ebe nne ya kwagara Federal Capital Territory (FCT) Abuja, na ọrụ mba dị iche ọ nwere. O wee nweta nnabata na Mahadum Nnamdi Azikiwe  Awka, na steeti Anambra  n'afọ 2004 ka ọ gụọ Applied Biochemistry. 

Na Nọvemba 2004, ndụ Daniel gbanwere nke ọma ka nna ya nwụnahụrụ ya n'ihe mberede ụgbọ ala dị egwu na ịbụ nwa mbụ, ọ ghaghị itolite .  N'afọ 2005, ezinaụlọ ya kwagara Abuja ka nna ya nwụsịrị na Port Harcourt ebe agụmakwụkwọ ya gara n'ihu na mahadum Nnamdi Azikiwe bụ ebe ọ malitekwara ọrụ nke ngosi. Ọ gụsịrị akwụkwọ na Mahadum na 2009 wee jikwaa azụmahịa nwanne nna ya bụ Twinkles Catering Service, ebe iri nri  na Gusau, Zamfara State n' ọnwa anọ.

Ọrụ 
Daniel malitere ọrụ nlereanya ya mgbe ọ nọ n'ụlọ akwụkwọ, na-eme mkpọsa ozi telivishọn ụfọdụ nke Zandas Cosmetics. N'afọ 2009 ka o si mahadum lọta Abuja, o so na ihe ngosi ole na ole  gụnyere Abuja Moroccan Fashion Show . Mgbe otu n'ime ihe ngosi ahụ gasịrị, onye ukwu n'ihe nlereanya bụ Steiner Eunice Opara, dọkpụrụ Daniel onye n'enweghị mmasị ime ihe nkiri gaa na ngosi ihe nkiri. Nkà Daniel masịrị  ndị nduzi bụ- Kabat Esosa Egbon na Tola Balogun ma ha nye ya ọrụ izizi mbụ ya na usoro ihe nkiri Television All About Us .  

N'abalị ise nke ọnwa Maachị , afọ 2016, Daniel ritere Awọd nke omee nwoke kacha mma n'(Ejije)  na Africa Magic Viewers' Choice Awards (AMVCA) mbipụta afọ 2016, maka agwa ya na ngosipụta nkpali nke gbasara agha Naijiria na A Soldier's Story .  N'otu afọ ahụ, Daniel nwetakwara ihe nrite 12th Africa Movie Academy Awards maka onye na- eme ihe nkiri kacha mma n'ọrụ onye ndu maka otu ihe nkiri ahụ.

Ihe nrite

Fiịmografịị

Nkenye Ọrụ nkiri

Ọrụ telivishọn

Nrụtụaka 
 
Mmadụ ndi di ndụ